वडोदरा। शहर के हरणी मोटनाथ महादेव मंदिर के पास निजी कंस्ट्रक्शन साइट में आज एक दो साल का मासूम 15 फीट गहरे बोरवेल में गिर पड़ा। इससे आसपास के क्षेत्र में खलबली मच गई। फायर ब्रिगेड ने सफल रेस्क्यू ऑपरेशन कर बच्चे को सही-सलामत बाहर निकाला। केवल 15 मिनट लगे…
मोटनाथ महादेव मंदिर के पास एक निजी कंस्ट्रक्शन साइट का काम चल रहा था। दाहोद के दोरबाडा ग्राव के अल्केशभाई मावी उनकी पत्नी रेखा के साथ लेबर काम कर रहे थे। इस दौरान उनका दो साल का बेटा वहीं खेल रहा था। खेलते-खेलते वह बोरवेल में गिर पड़ा। गिरते ही बच्चे ने रोना शुरू कर दिया। इससे आसपास के लोग वहां आ गए। घटना की सूचना मिलते ही फायर ब्रिगेड की टीम वहां पहुंच गई। बच्चे को बोरवेल से बाहर निकालने के लिए रेस्क्यू ऑपरेशन शुरू किया। केवल 15 मिनट की मशक्कत के बाद बच्चे को बाहर निकाल लिया गया। वैसे तो बच्चा स्वस्थ था, पर ऐहतिहातन उसे अस्पताल में भर्ती किया गया है।
आगे की स्लाइड्स में देखें PHOTOS...
hin_Deva hin_Deva hin_Deva